var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2023-11-23][nuasmeninta nutartis byloje][eAS-677-525-2023].docx Bylos nr.: eAS-677-525/2023 Bylos rūšis: administracinė byla Teismas: Lietuvos vyriausiasis administracinis teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Nacionalinės žemės tarnyba prie Aplinkos ministerijos Kauno miesto skyrius 188704927 atsakovas Kategorijos: Atsisakymas priimti skundą Kai skundas paduotas praleidus nustatytą skundo padavimo terminą ir šis terminas neatnaujinamas Nuosavybės teisių atkūrimas Teisė kreiptis į teismą ir jos realizavimas ﻿ Administracinė byla Nr. eAS-677-525/2023 Teisminio proceso Nr. 3-62-3-02205-2023-0 Procesinio sprendimo kategorija 43.5.9 (S) &#xa0; &#xa0; &#xa0; LIETUVOS VYRIAUSIASIS ADMINISTRACINIS TEISMAS &#xa0; N U T A R T I S &#xa0; 2023 m. lapkričio 22 d. Vilnius &#xa0; Lietuvos vyriausiojo administracinio teismo teisėjų kolegija, susidedanti iš teisėjų Laimučio Alechnavičiaus (pranešėjas), Ramūno Gadliausko ir Arūno Sutkevičiaus (kolegijos pirmininkas), teismo posėdyje apeliacine rašytinio proceso tvarka išnagrinėjo atskirąjį skundą pareiškėjo V. P. atskirąjį skundą dėl Regionų apygardos administracinio teismo Kauno rūmų 2023 m. rugsėjo 5 d. nutarties administracinėje byloje pagal pareiškėjo V. P. skundą atsakovui Nacionalinės žemės tarnybos prie Aplinkos ministerijos Kauno miesto skyriui (tretieji suinteresuoti asmenys – N. S. ir V. S. ) dėl sprendimo panaikinimo. &#xa0; Teisėjų kolegija &#xa0; n u s t a t ė : &#xa0; I. &#xa0; P areiškėjas V. P. (toliau – ir pareiškėjas) 2023 m. rugpjūčio 9 d. su skundu kreipėsi į teismą, prašydamas panaikinti atsakovo Nacio nalinės žemės tarnybos prie Žemės ūkio ministerijos (dabar – Nacionalinė žemės tarnyba prie Aplinkos ministerijos) (toliau – ir atsakovas, NŽT) 2020 m. gruodžio 28 d. sprendimą Nr. 8S-532-(14.8.3) „Dėl nuosavybės teisių atkūrimo miesto gyvenamojoje vietovėje pilietei S. S. “ (toliau – ir Sprendimas). Vilniaus apygardos administracinis teismas 2023 m. rugpjūčio 16 d. nutartimi nustatė pareiškėjui terminą iki 2023 m. rugpjūčio 30 d. skundo trūkumams pašalinti, nes pareiškėjo skundas neatitiko Lietuvos Respublikos administracinių bylų teisenos įstatymo (toliau – ir ABTĮ) 24 ir 25 straipsniuose įtvirtintų reikalavimų. Pareiškėjas, šalindamas teismo nutartimi nustatytus skundo trūkumus, padavė skundą, kuriame prašė panaikinti Sprendimą. Pareiškėjas taip pat pateikė prašymą atnaujinti terminą skundui paduoti, kuriame nurodė, jog pareiškėjui apie ginčijamą Sprendimą tapo žinoma 2023 m. birželio 8 d. gavus NŽT atsiliepimą Lietuvos administracinių ginčų komisijos byloje, tačiau Sprendimas pareiškėjui niekada nebuvo įteiktas, todėl laikytina, kad Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymo (toliau – ir Atkūrimo įstatymas) 19 straipsnyje nustatytas terminas nepraleistas. Tuo atveju, jei teismas laikytų, kad terminas skundui paduoti skaičiuotinas nuo sužinojimo apie Sprendimą dienos, pareiškėjas prašo skundo padavimo teismui terminą atnaujinti. Pareiškėjas savo valią dėl S. S. nuosavybės teisių atkūrimo buvo išreiškęs 2015 m. vasario 26 d. ir 2023 m. sausio 6 d. prašymais, tačiau nesant jokia forma išspręsto prašymo dėl S. S. nuosavybės teisių atkūrimo, jis nesuvokė ginčijamo Sprendimo teisinių pasekmių. Atsakovas turėjo pareigą informuoti pareiškėją, jog pagal jo prašymą teisės į S. S. nuosavybę nebus atkurtos, tačiau atsakovas to nepadarė. Dėl to pareiškėjas turėjo pagrįstą pagrindą tikėtis, jog tolesnė nuosavybės teisių procedūra yra galima ir bus vykdoma. Tokios aplinkybės negali būti vertinamos kaip kliūtis atnaujinti terminą skundui paduoti, o šio termino praleidimo priežastys sietinos ne su asmens pasyviu, subjektyvaus pobūdžio elgesiu, bet su viešojo administravimo subjekto netinkamu veikimu, kuris pareiškėją suklaidino. Pareiškėjo sąžininga